Лукас Мертэнс

Лукас Мертэнс (ням.: Lukas Märtens, нар. , ) — нямецкі плывец, алімпійскі чэмпіён 2024 года на дыстанцыі 400 метраў вольным стылем, прызёр чэмпіянатаў свету, чэмпіён Еўропы 2022 года.

 Біяграфія 
У 2021 годзе на Алімпійскіх гульнях у Токіа прыняў удзел у заплывах на 200, 400 і 1500 метраў вольным стылем, дзе не змог пераадолець бар’ер папярэдняга раунда. У складзе эстафетнай каманды Германіі ў эстафеце 4 па 200 метраў стаў сёмым.

У чэрвені 2022 года на чэмпіянаце свету ў Будапешце на дыстанцыі 400 метраў вольным стылем ён заваяваў сярэбраны медаль. Праз год на чэмпіянаце свету ў Фукуоку на гэтай жа дыстанцыі стаў трэцім.

На чэмпіянаце Еўропы 2022 года ў Рыме стаў чэмпіёнам на дыстанцыі 400 метраў вольным стылем, а таксама заваяваў срэбра на дыстанцыі 800 метраў вольным стылем.

У горадзе Доха, на чэмпіянаце свету 2024 года, заваяваў бронзу на дыстанцыі 400 метраў вольным стылем.

У першы дзень плавальнай праграмы летніх Алімпійскіх гульняў 2024 года на дыстанцыі 400 метраў вольным стылем заваяваў залаты алімпійскі медаль з вынікам 3:41,78, стаўшы першым у гісторыі пераможцам з Германіі ў гэтай дысцыпліне (у 1988 годзе перамагаў Увэ Даслер з ГДР).

Катэгорыя:Алімпійскія чэмпіёны па плаванні